EkBass/fiwiki-20250220-pages-articles huggingface dataset:
Karvoúni

Karvoúni ( tai Καρβούνη) voi viitata seuraaviin: * Flámpouro eli Karavoúni eli Karvoúni, vuori Epeiroksessa Kreikassa * Karvoúnis, vuori Sámoksen saarella Kreikassa
Ampelos

Ampelos (, ) tai Ámpelos () voi viitata seuraaviin: * Ampelos, hahmo kreikkalaisessa mytologiassa * Ampelos, antiikin aikainen kaupunki Kreetan saarella Kreikassa * Ámpelos, kylä Sámoksen saarella Anatolikí Sámoksen kunnassa Pohjois-Egean saarten alueella Kreikassa * Karvoúnis eli Ámpelos, vuori Sámoksen saarella Kreikassa
Kérkis

Kérkis (), antiikin Kerketeus (, myös Kerketeas, ; ), on vuori Sámoksen saarella Kreikassa. Se sijaitsee Marathókampoksen luoteispuolella ja hallitsee saaren länsipäätä. Kérkiksen korkeimman huipun Víglan (Βίγλα) korkeus on 1 434 metriä. Vuori on Egeanmeren saarten korkeimpia ja Pohjoisen Egean saariston korkein Samothrákin Sáos-vuoren jälkeen. Kérkis on sammunut tulivuori. Vuoren nimi tarkoittaa ”sukkulaa” ja voi liittyä etymologisesti myös Kirkeen. Vuoren rinteillä sijaitsee useita luostareita, kuten Evangelístrian luostari (Moní Evangelistrías). Vuoren kaakkoisrinteessä sijaitsee niin kutsuttu Pythagoraan luola. 3\. elokuuta 1989 Olympic Aviationin lento 545 Thessalonikista Sámokselle törmäsi huonoissa sääoloissa vuoreen, minkä seurauksena kaikki koneessa olleet 3 miehistön jäsentä ja 31 matkustajaa kuolivat. == Vaellusreitit == Kérkis-vuoren Víglan huipulle kulkee useita vaellusreittejä. Niistä suosituin saa alkunsa Kámpoksesta eli Votsalákiasta ja kulkee vuoren jyrkähköä etelärinnettä ensin Evangelístrian luostarille, joka sijaitsee noin 700 metrin korkeudessa, ja siitä merkittyä polkua profeetta Elian kappelille (Profítis Ilías) noin metrin korkeuteen ja edelleen huipulle. Huipulle pääsee myös vuoren itä- ja länsirinteiltä. == Lähteet == == Aiheesta muualla == Luokka:Dytikí Sámos Luokka:Kreikan vuoret
Kithairónas

Kithairónas (), antiikin Kithairon (; ), on vuori Keski-Kreikassa. Sen korkeus on 1 409 metriä. Kithairónas sijaitsee lähellä Korintinlahden pohjoisrantaa ja erottaa Boiotian Attikasta ja Megariista. Vuoren korkeimman huipun nimi on Profítis Ilías (Προφήτης Ηλίας) eli Elatiás (Ελατιάς). Kreikkalaisessa mytologiassa vuori sai nimensä Kithairon-nimisestä kuninkaasta. Vuori yhdistettiin myös samannimiseen jumalaan, joka saattoi olla sama kuin Dionysoksen kasvatti-isä Nysos. Vuorelle sijoittui useita mytologian tapahtumia: Artemis muutti Aktaionin hirveksi vuorella, mainadit raatelivat siellä Pentheuksen, ja Oidipus hylättiin sinne lapsena. Plataiain kaupunki sijaitsi antiikin aikana vuoren pohjoisrinteellä. == Lähteet == == Aiheesta muualla == Luokka:Boiotia Luokka:Kreikan vuoret Luokka:Länsi-Attika
Lepétymnos

Lepétymnos () on vuori Lesboksen saarella Kreikassa. Sen korkeus on 968 metriä ja se on saaren korkein vuori yhdessä jotakuinkin yhtä korkean Ólympoksen kanssa. Lepétymnos sijaitsee saaren pohjoisosassa kaakkoon Míthymnasta. Vuoren huipulla on profeetta Elialle (Profítis Ilías) omistettu kappeli. == Lähteet == == Aiheesta muualla == Luokka:Kreikan vuoret Luokka:Länsi-Lesbos
Óchi

Óchi (; transl. myös Óhi), antiikin Okhe (, ), on vuori Euboian saaren eteläosassa Kreikassa. Sen korkeus on 1 398 metriä. Óchi sijaitsee lähes Euboian kaakkoiskärjessä linnuntietä noin kuusi kilometriä koilliseen Kárystoksen kaupungista ja 90 kilometriä kaakkoon Chalkídan kaupungista. Se on saaren toiseksi suurin vuorijono Dírfi- eli Dírfysvuorten jälkeen. Vuoren korkeimman huipun nimi on Profítis Ilías (Προφήτης Ηλίας). Muut korkeimmat huiput ovat Gioúda (Γιούδα, 1 386 m) ja Boúmplia (Μπούμπλια, 1 227 m). Niiden välistä 1 386 metrin korkeudessa kulkee kymmenen kilometriä pitkä Dimosárin rotko. Vuoren huipulla on parhaiten säilynyt Kárystoksen alueen lukuisista antiikin aikaisista drakóspita (”Lohikäärmetalot”) -nimellä nykyisin tunnetuista raunioista. Rakennus on tehty suurista kivistä katto mukaan lukien, ja sen koko on noin 12,4 x 7,6 metriä. Se toimi mahdollisesti Zeuksen ja Heran kulttipaikkana. Vuori ja sen ympäristö on Natura 2000 -aluetta. == Lähteet == == Aiheesta muualla == Luokka:Arkeologiset kohteet Kreikassa Luokka:Euboia Luokka:Kreikan Natura-alueet Luokka:Kreikan vuoret
Ochi

Ochi () on Japanin maaseutukaupunki Shikokun saarella Kōchin prefektuurissa. Se kuuluu Takaokan piirikuntaan. Ochi sijaitsee sisämaassa prefektuurin keskiosassa Niyodojoen keskijuoksulla. Valtaosa sen alueesta on vuoristoa, ja sen länsiosassa kohoaa 774 metriä korkea Yokokuravuori. Ochissa on 5 194 asukasta (huhtikuussa 2022) ja sen pinta-ala on 111,95 neliökilometriä. Ochi kehittyi historiallisesti Niyodojoen varren satamana, jonka kautta kuljetettiin muun muassa puutavaraa. Ochista tehtiin maaseutukaupunki vuonna 1900, ja se laajeni huomattavasti vuonna 1954, kun siihen liitettiin kolme kyläkuntaa. Silkinviljely oli aiemmin merkittävä elinkeino. Nykyisin Ochissa viljellään teetä, hedelmiä ja vihanneksia, kuten inkivääriä ja paprikaa. Ochissa toimii Kōchin prefektuurin silkinkudonnan historiaa esittelevä museo. Osa kaupungin alueesta kuuluu Yokokuravuoren prefektuurin luonnonpuistoon. Eräs luonnonnähtävyys on Ōtarun vesiputous. == Kuvia == Tiedosto:横倉山展望台からの仁淀川と越知町.jpg|Näkymä Ochiin Yokokuravuorelta Tiedosto:Otaru Falls 03.JPG|Ōtarun vesiputous Tiedosto:Ikadatsu-2310-r1.jpg|Ikadazun pato Tiedosto:Ochi town hall.JPG|Ochin kaupungintalo == Lähteet == == Aiheesta muualla == * Kaupungin internetsivut Luokka:Kōchin prefektuuri Luokka:Japanin kunnat
Pyxariás

Pyxariás (; transl. myös Pixariás) on vuori Dírfi- eli Dírfysvuoriston pohjoisosassa Euboian saarella Kreikassa. Sen korkeus on 1 351 metriä. Pyxariás on Euboian toiseksi korkein huippu varsinaisen Dírfin jälkeen. Se sijaitsee Euboian koillisosassa lähellä rannikkoa, linnuntietä noin 30 kilometriä pohjoiskoilliseen Chalkídan kaupungista ja noin 16 kilometriä luoteeseen Dírfistä. Lähellä sijaitsevat muun muassa kylät Vlachía, Sarakíniko ja Limniónas. == Lähteet == Luokka:Euboia Luokka:Kreikan vuoret
Sáos

Sáos () eli Fengári (Φεγγάρι) on vuori Samothrákin saarella Kreikassa. Se on saaren ja koko Pohjoisen Egean saariston korkein vuori ja sen korkeus on 1 611 metriä. Sáos hallitsee Samothrákin maisemia. Se on entinen tulivuori, mikä näkyy myös vuoren muodossa. Sáoksen nimi liittyy etymologisesti koko saaren sekä myös Sámoksen nimeen, ja viittaa esikreikkalaisessa kielessä vuoren korkeuteen. Tähän viittaa myös vuoren toinen nimi Fengári (”Kuu”), sillä vuoren sanotaan korkeutensa vuoksi peittävän Kuunkin. Kreikkalaisessa mytologiassa vuori oli paikka, jonka huipulta Poseidon seurasi Troijan sodan tapahtumia. == Lähteet == == Aiheesta muualla == Luokka:Kreikan vuoret Luokka:Samothráki
Zas (vuori)

Zas () eli Zévs/Zeus (Ζεύς) on vuori Náxoksen saarella Kreikassa. Se on saaren ja koko Kykladien saariston korkein vuori ja sen korkeus on 1 004 metriä. Zasvuori sijaitsee Náxoksen keskiosissa Tragaíana tunnetulla alueella, noin 18 kilometriä itäkaakkoon Náxoksen kaupungista. Filótin kylä sijaitsee vuoren pohjoisrinteellä. Vuori on saanut nimensä ylijumala Zeuksesta. Erään version mukaan Zeus olisi syntynyt saarella vuorella olevassa niin kutsutussa Zeuksen luolassa (myös Zasin luola). (Samaa tarinaa kerrotaan myös mm. Kreetalla sijaitsevista Díktin luolasta ja Ídan luolasta.) Zasvuori on Náxoksella suosittu vaelluskohde. Vuorelle kulkee kaksi yleisimmin käytettyä vaellusreittiä, ja sieltä on hyvä näköala saarelle ja sitä ympäröiville muille Kykladien saarille. == Lähteet == == Aiheesta muualla == Luokka:Kreikan vuoret Luokka:Náxos
Hirooki Arai

Hirooki Arai (, s. 18. toukokuuta 1988 Naganon prefektuuri) on japanilainen kilpakävelijä. Arai on 180 senttimetriä pitkä ja painaa 62 kilogrammaa.https://www.rio2016.com/en/athlete/hirooki-arai Hän kilpailee pääosin 50 kilometrin kävelyssä. Arai sijoittui kolmanneksi 50 kilometrin kävelyssä vuoden 2016 kesäolympialaisissa Rio de Janeirossa ajalla 3.41.24. Hänet hylättiin kertaalleen kilpailun jälkeen hänen tönäistyä Kanadan Evan Dunfeeta noin kilometri ennen maalia,http://olympics.cbc.ca/video/vod/canada- evan-dunfee-just-misses-out-podium-slovakia-matej-toth-wins-race-walk- gold.html mutta hylkäys kuitenkin peruttiin myöhemmin. MM-kilpailuihin hän on osallistunut neljästi, ollen yhdeksäs vuonna 2011 Daegussa, yhdestoista vuonna 2013 Moskovassa, neljäs vuonna 2015 Pekingissä sekä hopealla Lontoossa 2017 ajalla 3.41.17. == Henkilökohtaiset ennätykset == *20 kilometrin kävely: 1.19.54 (Kōbe 2016) *50 kilometrin kävely: 3.40.20 (Wajima 2015) == Lähteet == Luokka:Japanilaiset kävelijät Luokka:Japanilaiset olympiamitalistit Luokka:Vuonna 1988 syntyneet Luokka:Elävät henkilöt
Ahmad Abughaush

Ahmad Abughaush (, s. 1. helmikuuta 1996 Amman) on jordanialainen taekwondoin ja olympiavoittaja.https://archive.today/20160819070426/https://www.rio2016.com/en/athlete/ahmad- abughaush 178 senttimetriä pitkä ja 68 kilogrammaa painava Abughaush on kilpaillut aikuisten arvokilpailuissa 54−74-kiloisten sarjoissa.http://www.taekwondodata.com/ahmad-abughaush.agyf.html Abughaush saavutti yllättäen olympiakultaa 68-kiloisten sarjasta vuoden 2016 kesäolympialaisista Rio de Janeirosta.http://yle.fi/urheilu/3-9105689 Hän voitti välierässä espanjalaisen Joel Gonzálezin pistein 12−7 ja loppuottelussa Venäjän Aleksei Denisenkon 10−6. Mitali oli Jordanian historian ensimmäinen olympiamitali. Abughaush saavutti MM-hopeaa 74 kg:n painoluokassa Manchesterissa 2019 hävittyään loppuottelussa italialaiselle Simone Alessiolle pistein 11−18. Hän sai MM-pronssia 68-kiloisissa Mujussa 2017. Abughaush saavutti 68 kg:n sarjassa pronssia Jakartan Aasian kisoissa 2018 ja Taipein universiadeissa 2017. Nuorten MM-kilpailuista Abughaushilla on yksi kultamitali vuodelta 2012 Sharm el-Sheikhistä 63-kiloisten sarjasta. Nuorten Aasian-mestaruuden hän voitti samassa painoluokassa Hồ Chí Minhin kaupungissa 2012. == Lähteet == Luokka:Jordanialaiset taekwondoinit Luokka:Jordanialaiset olympiavoittajat Luokka:Vuonna 1996 syntyneet Luokka:Elävät henkilöt
Bucharest Ring

Bucharest Ring oli vuosina 2007 ja 2008 rakennettu katurata Bukarestissa Romaniassa. Bucharest Ringin suunnitteli Hermann Tilke. Rata kiersi Romanian parlamenttitalon ympäri ja se oli 3,071 kilometriä pitkä. Radalla ajettiin FIA GT Championship, FIA GT3 European Championship, Britannian Formula 3 ja Dacia Logan Cup -sarjoja. Auto GP:n oli tarkoitus ajaa radalla kaudella 2011, mutta kilpailu peruttiin, koska rata ei saanut FIA:lta 2. luokan kisajärjestäjälisenssiä yksipaikkaisille autoille. ==Lähteet== Luokka:Romanian moottoriradat Luokka:Bukarestin rakennukset ja rakennelmat Luokka:Bukarestin urheilu
Evan Dunfee

Evan Dunfee (s. 28. syyskuuta 1990 Richmond, Brittiläinen Kolumbia) on kanadalainen kilpakävelijä. Dunfee on 186 senttimetriä pitkä ja painaa 65 kilogrammaa.http://olympic.ca/team-canada/evan-dunfee/ Dunfee sijoittui neljänneksi 50 kilometrin kävelyssä vuoden 2016 kesäolympialaisissa Rio de Janeirossa uudella maanosan ennätyksellä. Hän nousi tuloksissa hetkeksi aikaa kolmanneksi kun pronssille sijoittunut Hirooki Arai hylättiin Dunfeen tönäisemisestä noin kilometri ennen maalia, mutta Arain hylkäys peruttiin myöhemmin.https://www.rio2016.com/en/athlete/evan-dunfee http://olympics.cbc.ca/video/vod/canada-evan-dunfee-just-misses-out-podium- slovakia-matej-toth-wins-race-walk-gold.html Samojen kisojen 20 kilometrin kävelyssä hän sijoittui kymmenenneksi. Vuoden 2015 MM-kilpailuissa Pekingissä Dunfee oli kahdestoista sekä 20 että 50 kilometrin kävelyssä. Lontoon MM- kilpailuissa 2017 hän sijoittui 50 kilometrillä 15:nneksi. Pan-Amerikan kisoista 2015 Torontosta hän saavutti kultaa 20 kilometrin kävelystä. Dohan MM-kilpailuissa 2019 hän sai pronssia 50 kilometriltä. Häm saavutti samalla matkalla pronssia myös vuonna 2021 järjestetyissä Tokion olympialaisissa ajalla 3.50.59. Eugenen MM-kilpailuissa 2022 hän sijoittui 35 kilometrin kävelyssä kuudenneksi Pohjois-Amerikan ennätysajalla 2.25.02. Saman vuoden Birminghamin Kansainyhteisön kisoissa hän voitti kultaa 10 000 metrin kävelyssä ennätyksellään 38.36,37. Hän sijoittui Budapestin MM-kilpailuisa 2023 20 kilometrin kävelyssä neljänneksi Kanadan ennätysajalla 1.18.03. Hän oli samoissa kilpailuissa neljäs myös 35 kilometrin kävelyssä. Vuoden 2013 kesäuniversiadeista Kazanista Dunfee saavutti pronssia 20 kilometrin joukkuekilpailusta. Frankofonisista kisoista hänellä on yksi hopea. == Henkilökohtaiset ennätykset == *20 kilometrin kävely: 1.18.03 (Budapest 2023, AR) *35 kilometrin kävely: 2.25.02 (Eugene 2022, AR) *50 kilometrin kävely: 3.41.38 (Rio de Janeiro 2016, AR) NR = maan ennätys AR = maanosan ennätys == Lähteet == Luokka:Kanadalaiset kävelijät Luokka:Kanadalaiset olympiamitalistit Luokka:Vuonna 1990 syntyneet Luokka:Elävät henkilöt
Sully – uroteko Hudson-joella

Sully – uroteko Hudson-joella on vuonna 2016 ensi-iltansa saanut yhdysvaltalainen elämäkerrallinen draamaelokuva, jonka on ohjannut Clint Eastwood. Se kertoo US Airwaysin lennosta 1549 ja sen kapteenista Chesley Sullenbergerista. Elokuvassa käsitellään lento ja pakkolasku yksityiskohtaisesti ja myös lentoturmatutkinta on keskeisessä osassa. Elokuvan pääosissa näyttelevät Tom Hanks, Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan ja Jerry Ferrara. Elokuvan ensi- ilta oli Yhdysvalloissa ja Suomessa 9. syyskuuta 2016. == Vastaanotto == === Arvostelut === Elokuva sai positiivisen vastaanoton kriitikoilta. Arvosteluja keräävän Rotten Tomatoes -sivuston mukaan 82 % kriitikoista on antanut elokuvalle positiivisen arvosanan keskiarvolla 7.2/10. Keräys perustuu 101 arviointiin. Metacriticissä elokuvalla on 77 pistettä 100:sta. Aamulehti Markus Määttänen Dome Aki Lehti Episodi Jussi Huhtala Film-O-Holic Joonas Alanne Helsingin Sanomat Veli-Pekka Lehtonen Savon Sanomat Marko Ahonen == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Clint Eastwoodin ohjaamat elokuvat Luokka:Yhdysvaltalaiset elämäkertaelokuvat Luokka:Elämäkertoihin ja muistelmiin perustuvat elokuvat Luokka:Yhdysvaltalaiset katastrofielokuvat Luokka:Warner Brosin elokuvat Luokka:Elokuvat ilmailusta
Cao Yuan

Cao Yuan (, s. 7. helmikuuta 1995 Peking) on kiinalainen uimahyppyjen olympiavoittaja ja maailmanmestari. 167 senttimetriä pitkä ja 62 kilogrammaa painava Cao aloitti uimahypyt viisivuotiaana vuonna 2000.http://fina.org/athletes/cao-yuan Cao saavutti Zhang Yanquanin kanssa olympiakultaa 10 metrin kerroshyppyjen parikilpailusta vuoden 2012 kesäolympialaisista Lontoosta.http://www.sports- reference.com/olympics/athletes/ca/cao-yuan-1.html Vuoden 2016 kesäolympialaisista Rio de Janeirosta Cao saavutti kultaa kolmen metrin ponnahduslaudalta ja pronssia kolmen metrin ponnahduslaudan parikilpailusta.http://www.sports-reference.com/olympics/athletes/ca/cao- yuan-1.html Vuodelle 2021 siirretyistä Tokion olympialaisista Cao sai kolmen metrin ponnahduslaudan parikilpailun hopeaa. MM-kilpailuista hänellä on yksi kulta vuodelta 2015, hopea vuodelta 2017 ja yksi pronssi vuodelta 2013. Aasian kisoista Caolla on kolme kultaa. Vuonna 2014 hänet valittiin vuoden uimahyppääjäksi maailmassa. == Lähteet == Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1995 syntyneet Luokka:Elävät henkilöt
The Hellcat Spangled Shalalala

The Hellcat Spangled Shalalala on englantilaisen indie rock-yhtye Arctic Monkeysin kappale. Se julkaistiin toisena singlenä yhtyeen neljänneltä albumilta Suck It and See. Single oli alun perin tarkoitus julkaista 7 tuuman vinyylilevynä 15. elokuuta 2011, mutta PIAS Entertainment Groupin varaston tulipalossa Lontoon mellakoiden aikana tuhoutui suurin osa kopioista. Jäljelle jäänet levyt myytiin yhtyeen nettisivuilla. Kappaleen musiikkivideon on ohjannut Focus Creeps. Se julkaistiin 7. heinäkuuta 2011 videopalvelu YouTubessa. == Kappaleet == Singlen B-puolella "Little Illusion Machine (Wirral Riddler)" on mukana Miles Kane. ====Digitaalinen lataus ja 7" vinyyli==== # # ==Lähteet== Luokka:Vuoden 2011 kappaleet Luokka:Arctic Monkeysin kappaleet
Lippo Village International Formula Circuit

Lippo Village International Formula Circuit on 29. elokuuta 2008 avattu 3,2 kilometriä pitkä katurata, joka sijaitsee Tangerangissa Indonesiassa. Radalla on ajettu A1 Grand Prix -sarjaa. Luokka:Indonesian moottoriradat
Petter Lyytikäinen

Petter Lyytikäinen (6. toukokuuta 1828 Karttula – 9. toukokuuta 1914 Pielavesi) oli savolainen maakauppias ja myöhemmin teollisuuden ja liikenteen kehittäjä.Kumpulainen 1983, 93"Kuolleita", Keski-Suomi 11.6.1914 Lyytikäinen aloitti kaupallisen toimintansa kiertävänä voinostajana eli voisaksana ja lumpunkerääjänä. Tällöin hänen kumppaninaan on jonkin aikaa toiminut pielavetissyntyinen Herman Saastamoinen, myöhempi tehtailija ja kauppaneuvos, Saastamoinen-yhtymän perustaja. Ensimmäisen pysyvän kaupan Lyytikäinen perusti tilalleen Pielaveden Saarelaan ja aluksi myyntivarastona toimi tähän tarkoitukseen varattu kaappi.Alanen 1957, 301 Vaikka maakauppojen perustaminen oli ollut sallittua vuodesta 1859 lähtien, Lyytikäisellä ei ollut tarvittavia lupia.Kaarniranta 2001, 57Räisänen & Kumpulainen 1981, 442 Tähän saattoi vaikuttaa, että Alasen (1957) mukaan Lyytikäinen oli kirjoitustaidoton. Hänen myöhempi menestyksensä perustui apulaisten taitavaan valintaan ja kouluttamiseen. Näiden kanssa hän solmi koeajan jälkeen pitkät sopimukset taatakseen toiminnan jatkuvuuden.Alanen 1957, 301-302 Lyytikäisen liiketoiminta ja omistukset käsittivät laajimmillaan neljän myymälän lisäksi neljä maatilaa, neljä meijeriä, tuhansia hehtaareja maata sekä laivoja ja laivaosuuksia, sahoja ja tiilitehtaan.,Kaarniranta 2001, 207 Petter Lyytikäisen poika oli korkeimman oikeuden oikeusneuvos William Lyytikäinen.Aikalaiskirja 1934 ==Lähteet== * * * * ===Viitteet=== ==Kirjallisuutta== * Salovaara, Karli: Petter Lyytikäinen, maakauppias ja maanviljelijä: Kultturihistoriallinen tutkielma. Helsinki: Kauppiaitten kustannus, 1970. Luokka:Suomalaiset liikemiehet Luokka:Vuonna 1828 syntyneet Luokka:Vuonna 1914 kuolleet
Kandavas Kartodroms

Kandavas Kartodroms on vuonna 1972 avattu 1,012 kilometriä pitkä karting-rata, joka sijaitsee Kandavassa Latviassa. Rata on rakennettu 1972 ja uusittu vuonna 2008. == Aiheesta muualla == * Kandavas Kartodroms Luokka:Moottoriradat Luokka:Latvian urheilupaikat Luokka:Latvian moottoriurheilu
Tuomas Vanhala

Tuomas Vanhala (10. maaliskuuta 1872 Kymi – 10. elokuuta 1959 Kymi) oli suomalainen maanviljelijä ja kokoomuksen kansanedustaja. Vanhalan vanhemmat olivat maanviljelijä Erik Vanhala ja Anna Tanelintytär. Hän kävi kansakoulun ja vuonna 1907 kansanopiston. Vanhala toimi maanviljelijänä Kymin pitäjässä. Hän oli myös useiden maaseutulehtien matka-asiamiehenä ja vuonna 1919 Uusi Suomi -lehden matkatarkastajana. Vanhala oli kansanedustajana 1917–1919 ja 1922–1927 edustaen Viipurin läänin läntistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa. Vanhala oli Kymin kunnanvaltuuston jäsenenä ja kuului MTK:n valtuuskuntaan sekä Kieltolakiliiton johtokuntaan. Tuomas Vanhala oli naimisissa vuodesta 1900 Aleksandra Lappalaisen kanssa. == Lähteet == Luokka:Kansanedustajat Luokka:Kansallisen Kokoomuksen poliitikot‎ Luokka:Kymin kunnanvaltuutetut Luokka:Viipurin läänin läntinen vaalipiiri Luokka:Vuonna 1872 syntyneet Luokka:Vuonna 1959 kuolleet
Automotodrom Grobnik

Automotodrom Grobnik on vuonna 1978 avattu 4,168 kilometriä pitkä moottorirata, joka sijaitsee Rijekassa, Kroatiassa. Radalla ajettiin vuodet 1978-1990 MotoGP -sarjaa. Vuonna 2020 radalla ajettiin NASCAR Whelen Euro Series -autokilpailuja. ==Lähteet== Luokka:Moottoriradat Luokka:Kroatian urheilupaikat Luokka:Rijeka
Santiago Lange

Santiago Raúl Lange (s. 22. syyskuuta 1961 San Isidro, Argentiina) on argentiinalainen kilpapurjehtija ja olympiavoittaja. 184 senttimetriä pitkä ja 73 kilogrammaa painava Lange kilpailee Nacra 17 -luokassa.Santiago Lange (Arkistoitu versio) Rio 2016. Kuusivuotiaana purjehduksen aloittanut Lange edustaa Club Náutico San Isidroa ja hänen valmentajanaan toimii Mateo Majdalani. Lange on osallistunut kuusiin kesäolympialaisiin, joista ensimmäisiin vuonna 1988. Ensimmäisen olympiakultansa Lange saavutti Nacra 17 -luokasta yhdessä Cecilia Carranza Sarolin kanssa vuoden 2016 kesäolympialaisista Rio de Janeirosta. Tornado-luokasta Langella on pronssia vuosilta 2004 Ateenasta ja 2008 Pekingistä. Pan-Amerikan kisoista Langella on kaksi hopeaa vuosilta 1987 ja 1995. Tornado-, snipe- ja Nacra 17 -luokkien MM- kilpailuista Lange on saavuttanut yhteensä neljä kultaa, kolme hopeaa ja kaksi pronssia. == Lähteet == == Aiheesta muualla == * Luokka:Argentiinalaiset kilpapurjehtijat Luokka:Argentiinalaiset olympiavoittajat Luokka:Vuonna 1961 syntyneet Luokka:Elävät henkilöt
Hedemora Circuit

Hedemora Circuit on vuonna 1958 avattu 7,24 kilometriä pitkä moottorirata, joka sijaitsee Hedemorassa Ruotsissa. Radalla ajettiin MotoGP -sarjaa. Rata suljettiin vuonna 1999. Luokka:Ruotsin moottoriradat
Antero Leinola

Antti Antero Leinola (18. toukokuuta 1872 Juva – 20. joulukuuta 1933 Teuva) oli suomalainen rakennusmestari, vakuutustarkastaja ja Maalaisliiton kansanedustaja. Leinolan vanhemmat olivat maanviljelijä Antti Lehkonen ja Eva Liisa Torniainen. Hän kävi kansakoulun ja valmistui rakennusmestariksi teollisuuskoulusta. Leinola toimi rakennusmestarina useilla rautatienrakennustyömailla. Hän oli vuosina 1905–1913 ratamestarina Kannuksessa ja myöhemmin ratamestarina Ilmajoella. Leinola oli vakuutusyhtiö Salaman vakuutustarkastajana 1926–1933. Leinola oli kansanedustajana 1909–1914 edustaen Oulun läänin eteläistä vaalipiiriä. Antero Leinola oli naimisissa vuodesta 1901 Maria Irene Blomqvistin kanssa. == Lähteet == Luokka:Kansanedustajat Luokka:Suomen Keskustan poliitikot‎ Luokka:Oulun läänin eteläinen vaalipiiri Luokka:Suomalaiset rakennusmestarit Luokka:Vuonna 1872 syntyneet Luokka:Vuonna 1933 kuolleet
Yrjö Kiuru

Yrjö Kiuru (25. heinäkuuta 1872 Antrea – 1. joulukuuta 1945 Ikaalinen) oli suomalainen maanviljelijä, kansakoulunopettaja, maallikkosaarnaaja ja maalaisliiton kansanedustaja. Kiurun vanhemmat olivat maanviljelijä Anders Kiuru ja Maria Kuparinen. Hän oli maanviljelijänä Antreassa ja toimi kiertokoulun- ja kansakoulunopettajana. Kiuru oli lisäksi Antrean Korpilahden osuuskassan kirjanpitäjänä ja Suomen Luterilaisen Evankeliumiyhdistyksen saarnaajana Karjalassa. Kiuru oli kansanedustajana 1911–1917 edustaen Viipurin läänin itäistä vaalipiiriä. Hän oli myös Antrean kunnanvaltuuston jäsenenä. == Lähteet == Luokka:Kansanedustajat Luokka:Suomen Keskustan poliitikot‎ Luokka:Antrean kunnanvaltuutetut Luokka:Viipurin läänin itäinen vaalipiiri Luokka:Suomalaiset opettajat Luokka:Evankelisuus Luokka:Vuonna 1872 syntyneet Luokka:Vuonna 1945 kuolleet
Johor Circuit

Johor Circuit on vuonna 1986 avattu 3,86 kilometriä pitkä moottorirata, joka sijaitsee Johorissa Malesiassa. Radalla ajettiin vuosina 1992-1993 Superbiken maailmanmestaruussarjaa ja vuonna 1998 Moottoripyöräilyn Malesian Grand Prix. Luokka:Johor Luokka:Malesian moottoriradat
Roman Hagara

Roman Hagara (s. 30. huhtikuuta 1966 Wien) on itävaltalainen kilpapurjehduksen olympiavoittaja, maailmanmestari ja Euroopan-mestari. 171 senttimetriä pitkä ja 68 kilogrammaa painava Hagara on saavuttanut suurimmat menestyksensä tornado-luokassa.http://www.sports-reference.com/olympics/athletes/ha/roman- hagara-1.html Hän aloitti purjehduksen kymmenvuotiaana ja kilpailemisen lajissa 14-vuotiaana.http://www.sailing.org/worldsailor/2004/29750.php Hagara osallistui urallaan neljiin kesäolympialaisiin vuosina 1996–2008. Vuosina 2000 ja 2004 hän saavutti Hans-Peter Steinacherin kanssa kultaa tornado-luokasta. MM-kilpailuista Hagaralla on kaksi kultaa, kaksi hopeaa ja yksi pronssi. Mitaleista yksi kulta on tullut Hagaran veljen Andreasin kanssa, loput Steinacherin kanssa. EM-kilpailuista hän on saavuttanut kolme kultaa ja yhden hopean. Vuodesta 2009 alkaen Hagara on keskittynyt Steinacherin kanssa Red Bullin järjestämiin kilpailuihin Yhdysvalloissa.http://www.redbull.com/en/athletes/1331579155468/roman-hagara == Lähteet == Luokka:Itävaltalaiset kilpapurjehtijat Luokka:Itävaltalaiset olympiavoittajat Luokka:Vuonna 1966 syntyneet Luokka:Elävät henkilöt
Vauhtileikittely

Vauhtileikittely on juoksuharjoittelua, jossa vauhtia vaihdellaan maaston ja oman tuntemuksen mukaan. Vauhtileikittelyssä voidaan esimerkiksi juosta ylämäet kovaa ja alamäet kevyesti tai päin vastoin.Kestävyysjuoksijan harjoittelu , Jukka Tujula Juoksija voi myös käyttää hyväkseen esimerkiksi lenkkireittinsä varrella olevia maamerkkejä kuten puita ja kadunkulmia, joiden kohdalla hän vaihtaa juoksuvauhtiaan. Vauhtileikittelyn voi tehdä myös kelloa käyttäen, jolloin vedot kestävät tietyn ajan. Harjoituksen voi toteuttaa myös juoksijan päiväkohtaisen vireystilan mukaan, tai vedot voi aloittaa vapaasti aina kun tuntee palautuneensa aikaisemmasta vedosta. Vauhtileikittelyharjoituksen tarkoituksena on parantaa juoksijan nopeutta ja vauhtikestävyyttä sekä lisätä juoksuun helppoutta ja rentoutta. Vauhtileikittely tuli tunnetuksi ruotsalaisten mailerien Gunder Häggin ja Arne Anderssonin harjoittelusta 1940-luvulta.Vauhtileikittely – ruotsalainen oivallus , Jari Hemmilä, Kestävyysurheilu.fi, 20.1.2015 ==Lähteet== Luokka:Juoksu
Kerman rautatieasema

Kerman rautatieasema (lyh. Ker) on lakkautettu rautatieliikennepaikka Heinävedellä rataosuudella Pieksämäki-Joensuu. Kerma oli jo ennen rautatietä liikenteellisesti merkittävä kanavan ja maantieristeyksen takia. Kermaan rakennettiin rataosalle tyypillinen Thure Hellströmin suunnittelema asemarakennus 1938 ja asuinrakennus, joka rakennettiin jo radan suunnitteluvaiheessa 1933. Aseman käyttö jäi kuitenkin lyhyeksi, sillä se muutettiin miehittämättömäksi jo vuonna 1968. Tavaraliikenne loppui vuonna 1974, ja henkilöliikenne kesäkuussa 1984, jonka jälkeen liikennepaikka lakkautettiin kesäkuussa 1985. Matkustajalaiturit ja sivuraiteet on purettu, mutta asemarakennus on yhä olemassa yksityisomistuksessa. ==Lähteet== == Aiheesta muualla == * Kuvia Kermasta Luokka:Heinäveden rautatieliikennepaikat
Oskari Heikinheimo

Oskari Fredrik Heikinheimo (vuoteen 1906 Heikel; 3. elokuuta 1873 Kittilä – 27. maaliskuuta 1950 Helsinki) oli suomalainen piirilääkäri, lääkintöneuvos ja kokoomuksen kansanedustaja. Heikinheimon vanhemmat olivat kirkkoherra Karl Abiel Heikel ja Augusta Hellman. Hän pääsi ylioppilaaksi Jyväskylän lyseosta 1891 ja valmistui Helsingin yliopistosta lääketieteen kandidaatiksi 1897 ja lääketieteen lisensiaatiksi 1902. Heikinheimo oli Terveydenhoitolehden toimitussihteerinä 1898–1900, rautatielääkärinä 1901–1950, Keuruun kunnanlääkärinä 1902–1928, Jyväskylän suojeluskuntapiirin lääkärinä 1919–1944 ja Kuortaneen piirin piirilääkärinä 1928–1940. Hän oli myös Keuruulla sijainneen Kuuselan parantolan omistaja ja lääkäri 1905–1950. Hän sai lääkintöneuvoksen arvon 1943. Heikinheimo oli kansanedustajana 1922–1927 ja 1941–1945 edustaen Vaasan läänin itäistä vaalipiiriä. Hän oli eduskunnan sotilasasiainvaliokunnan puheenjohtajana 1922. Heikinheimo tuli eduskuntaan 27. tammikuuta 1922 kokoomuksen Aleksanteri Koiviston tilalle ja uudelleen 4. syyskuuta 1941 jatkosodassa kaatuneen kokoomuksen Väinö Havaksen tilalle. Heikinheimo oli myös Keuruun kunnanvaltuuston jäsenenä sekä oli edustajana kirkolliskokouksessa. Oskari Heikinheimo oli naimisissa 1898–1946 Elli Fanny Cecilia Keppleruksen (k. 1946) kanssa ja vuodesta 1947 Aini Aurora Vaulan kanssa. Voimistelunopettaja ja kirjailija Airi Koskimies oli Heikinheimon tytär ensimmäisestä avioliitosta. Majuri Ragnar Heikel ja professori Rafael Koskimies olivat Heikinheimon vävyjä.Kuka kukin on 1954, s. 399 Runeberg.org. == Teoksia == * Aviottomia lapsia ja heidän äitiänsä. Raittiuden ystävien kirjasia. 2 sarja n:o 49. Helsinki 1906 * Terveytemme vihollisia. Raittiuden ystävien kirjasia. 2 sarja n:o 63. Helsinki 1917 * Alkoholisti ja hänen omaisensa. Raittiusjärjestöjen yhteistoimikunta, Helsinki 1944 == Lähteet == == Aiheesta muualla == * Oskari Heikinheimo : Rodun terveyttä hoitamaan, Aamulehti, 05.10.1934, nro 268, s. 5, Kansalliskirjaston digitaaliset aineistot Luokka:Kansanedustajat Luokka:Kansallisen Kokoomuksen poliitikot‎ Luokka:Keuruun kaupunginvaltuutetut Luokka:Vaasan läänin itäinen vaalipiiri Luokka:Suomalaiset lääkärit Luokka:Vuonna 1873 syntyneet Luokka:Vuonna 1950 kuolleet
Hannu Vuorinen

Hannu Sakari Vuorinen (18. tammikuuta 1959 Helsinki – 19. elokuuta 2016 Helsinki) oli suomalainen nyrkkeilijä. Vuorinen osallistui 63,5 kilogramman painoluokassa Los Angelesin kesäolympialaisiin 1984, missä hän sai ensimmäisellä kierroksella lepovuoron ja hävisi toisella kierroksella avausottelunsa pisteillä meksikolaiselle Octavio Roblesille.Olympics at Sports-Reference.com Suomen mestaruuden Helsingin Tarmoa edustanuthttp://www.helsingintarmo.fi/tarmo/historia/ Vuorinen voitti vuosina 1983 ja 1984. Vuorinen otteli myös ammattilaisena: vuosina 1988–1990 hän voitti kahdeksasta ottelustaan kuusi, joista neljä tyrmäyksellä, ja yksi ottelu päättyi tasapeliin. Ainoan tappionsa ammattilaisena Vuorinen koki hajaäänituomiolla yhdysvaltalaiselle Darrin Morrisille vuonna 1990. Vuorisen perheeseen kuului vaimo ja kolme lasta. Vuorinen kuoli 57-vuotiaana sydäninfarktiin Helsingissä 19. elokuuta 2016.http://www.iltasanomat.fi/nyrkkeily/art-2000001243666.html Hannu Vuorisen veli Reijo Vuorinen oli nyrkkeilijä, joka edusti Suomea MM- kilpailuissa ja voitti kolme Suomen-mestaruutta.Siukonen, s. 363 == Lähteet == * Hannu Vuorinen Bio, Stats and Results Olympics at Sports-Reference.com * Vuorisen ammattilaistilastot BoxRec. * === Viitteet === Luokka:Suomalaiset nyrkkeilijät Luokka:Vuonna 1959 syntyneet Luokka:Vuonna 2016 kuolleet
Teuvo Kaitila

Johan Teodor (Teuvo) Kaitila (30. elokuuta 1873 Orimattila – 7. maaliskuuta 1937 Orimattila) oli suomalainen maanviljelijä, pankinjohtaja ja nuorsuomalaisen puolueen kansanedustaja. Kaitilan vanhemmat olivat talollinen Johan Alastalo ja Amanda Emilia Tobiaantytär. Hän oli maanviljelijänä Orimattilassa 1905–1914 ja Kansallis-Osake-Pankin Orimattilan konttorin esimiehenä 1918–1937. Kaitila oli myös Orimattilan maanviljelysrahaston hoitajana, Orimattilan kunnan paloapuyhdistyksen asiamiehenä ja toimitusjohtajana sekä Suomi-yhtiön asiamiehenä Orimattilassa. Kaitila oli kansanedustajana 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa. Kaitila oli myös Orimattilan kuntakokouksen ja kunnallislautakunnan esimiehenä. Teuvo Kaitila oli naimisissa vuodesta 1903 Anna Augusta Helena Forsgrenin kanssa. == Lähteet == Luokka:Suomalaiset pankinjohtajat Luokka:Kansanedustajat Luokka:Nuorsuomalaiset poliitikot‎ Luokka:Uudenmaan vaalipiiri Luokka:Vuonna 1873 syntyneet Luokka:Vuonna 1937 kuolleet
Fatijärvi

Fatijärvi on 2,61 hehtaarin laajuinen järvi Yyterissä Porissa. Sen korkeus merenpinnasta on 1,4 metriä ja rantaviivan pituus 0,61 kilometriä. ==Geologia== Järven ympäristön maaperä on hiekkaa. Järven luoteispuolella on Keisarinpankin dyynimuodostumaan kuuluvia, metsää kasvavia rantadyynejä. ==Maisema ja kulttuuriympäristö== Järvi kuuluu Yyterin Valtakunnallisesti arvokkaan maisema-alueen sisään jääviin pieniin vesialueisiin yhdessä muiden muassa läheisten Ruutu- ja Haventojärvien kanssa. Sen ympärillä on säilynyt ensimmäisen maailmansodan aikaisia rakenteita, kuten juoksuhautoja. ==Lähteet== Luokka:Porin järvet
Johan Sjöblom

Johan Alexander (J. A.) Sjöblom (12. syyskuuta 1873 Maarianhamina – 25. maaliskuuta 1971 Tammisaari) oli suomalainen kihlakunnantuomari, laamanni ja ruotsalaisen kansanpuolueen kansanedustaja. Sjöblomin vanhemmat olivat merikapteeni, luotsivanhin Johan Sjöblom ja Anna Juliana Johansson. Hän pääsi ylioppilaaksi Turun ruotsalaisesta klassillisesta lyseosta 1892 ja suoritti Helsingin yliopistossa oikeustutkinnon 1898 ja ylemmän hallintotutkinnon 1899. Sjöblom sai varatuomarin arvon 1901. Sjöblom oli Tullilaitoksen kamarikirjurina Helsingissä 1903–1907 ja Tullilaitoksen kamreerina 1907–1909. Hän oli Helsingin kaupungin raastuvanoikeudessa rikosasiain notaarina 1903–1909, nuorempana oikeusneuvosmiehenä 1909–1920 ja vanhempana oikeusneuvosmiehenä 1920–1925. Sjöblom toimi sittemmin Ahvenanmaan tuomiokunnan tuomarina 1925–1935 ja Raaseporin tuomiokunnan tuomarina 1935–1943. Lisäksi Sjöblom oli Teknillisen korkeakoulun ja Helsingin merimiestalon sihteerinä 1918–1925. Sjöblom sai laamannin arvonimen 1936. Sjöblom oli kansanedustajana 1933–1936 edustaen Turun läänin eteläistä vaalipiiriä. Hän oli Maarianhaminan kaupunginvaltuuston jäsenenä ja osallistui edustajana kirkolliskokoukseen. Sjöblom oli myös Suomen purjelaivaliiton varapuheenjohtajana. Johan Sjöblom oli naimisissa 1905–1947 Anna Amalia Silfverbergin (k. 1947) kanssa. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Maarianhaminan kaupunginvaltuutetut Luokka:Varsinais-Suomen vaalipiiri Luokka:Suomalaiset juristit Luokka:Suomalaiset tuomarit Luokka:Vuonna 1873 syntyneet Luokka:Vuonna 1971 kuolleet
NRJ Music Awards

NRJ Music Awards (NMA) on vuosittain järjestettävä musiikkialan palkintogaala. Palkinnot jakaa ranskalainen radioketju NRJ sekä televisiokanava TF1 ranskalaisille ja kansainvälisille artisteille. Palkintogaala järjestettiin ensimmäisen kerran vuonna 2000. Pohjoismainen vastine tapahtumalle on NRJ Radio Awards. == Lähteet == == Aiheesta muualla == * Palkinnon kotisivut Luokka:Musiikkipalkinnot
Archaeodontosaurus

Archaeodontosaurus (nimen merkitys: "muinaishampainen lisko") oli sauropodeihin kuulunut kasvinsyöjädinosaurussuku. Sen fossiileita on löydetty Madagaskarilta. Archaeodontosaurus eli noin 167–164 miljoonaa vuotta sitten keskijurakaudella. Archaeodontosauruksen koko on epävarma. Kyseinen dinosaurus tunnetaan osittaisista jäänteistä. == Muuta == Vaikka Archaeodontosaurusta ei tunneta hyvin, se on kiinnostava koska se näyttää olleen sauropodi jolla on ollut prosauropodimaiset hampaat. Tämä ei välttämättä ole epätavallista kun ajatellaan, että sauropodit ovat polveutuneet prosauropodeista, mutta Archaeodontosauruksessa näyttää siltä että vaikka sen keho muuttui, sen ruokavalio oli silti enimmäkseen sama. == Lähteet == Luokka:Sauropodit
Delirium (täsmennyssivu)

Delirium voi tarkoittaa ainakin seuraavia: * delirium, aivojen vajaatoiminnasta johtuva sekavuustila * Delirium, Capercaillien albumi vuodelta 1994 * ”Flash Delirium”, MGMT:n kappale vuodelta 2010. * Delirium, Ellie Gouldingin albumi vuodelta 2015 * Delirium, Sairas T:n albumi vuodelta 2016 * Delirium, Lacuna Coilin albumi vuodelta 2016.
Kocktails with Khloé

Kocktails with Khloé on yhdysvaltalainen keskusteluohjelma, jota isännöi Khloé Kardashian. Ohjelma alkoi yhdysvaltalaisella FYI-kanavalla 20. tammikuuta 2016. Suomessa ohjelman esittäminen alkoi Liv-kanavalla 23. toukokuuta 2016. == Aiheesta muualla == * Kotisivut Luokka:2010-luvun yhdysvaltalaiset keskusteluohjelmat Luokka:FYI:n televisio-ohjelmat
Emma (vuoden 1996 elokuva)

Emma on vuonna 1996 ensi-iltansa saanut historiallinen draamaelokuva, jonka on ohjannut Douglas McGrath. Elokuva perustuu Jane Austenin vuonna 1815 julkaistuun samannimiseen romaaniin. Elokuva kertoo Emma Woodhousesta, joka on hieman naiivi nuori nainen joka pitää itseään suurena avioliittovälittäjänä. == Näyttelijät == == Tuotanto == Ohjaaja Douglas McGrath valitsi Gwyneth Paltrow'n elokuvan päärooliin Emmaksi, koska hän oli vaikuttunut tämän roolisuorituksesta vuoden 1993 elokuvassa Flesh and Bone. == Vastaanotto == Elokuvan säveltäjä Rachel Portman voitti parhaan musiikin Oscar-palkinnon. Elokuva oli myös ehdolla parhaan puvustuksen Oscar-palkinnon saajaksi. == Lähteet == == Aiheesta muualla == * * * Luokka:Parhaan musiikin Oscar- palkinnon saaneet elokuvat Luokka:Vuoden 1996 brittiläiset elokuvat Luokka:Brittiläiset romanttiset draamaelokuvat Luokka:Vuoden 1996 yhdysvaltalaiset elokuvat Luokka:Yhdysvaltalaiset romanttiset draamaelokuvat
Petrolina

Petrolina on kaupunki Pernambucon osavaltiossa Koillis-Brasiliassa. Kaupungin asukasluku oli 293 962 vuonna 2010. Petrolinan eteläpuolella virtaa São Francisco -joki. Vastarannalla sijaitsee Juazeiron kaupunki. ==Lähteet== ==Aiheesta muualla== Luokka:Pernambucon kunnat
Marc Nordqvist

Marc Nordqvist (s. 1. kesäkuuta 1997) on suomalainen jalkapallomaalivahti. Hän edustaa Veikkausliigassa pelaavaa IFK Mariehamnia. Nordqvist pelasi ensimmäisen Veikkausliigan ottelunsa 8. kesäkuuta 2014, kun hänen edustamansa IFK Mariehamn hävisi vieraissa KuPS:lle 0–4.Marc Nordqvist Soccerway- sivustolla Nordqvist vaihdettiin ottelunsa kentälle 29. minuutilla, kun maalin tappiolla tuolloin olleen IFK Mariehamnin aloituskokoonpanon maalivahti Otso Virtanen oli saanut punaisen kortin.http://int.soccerway.com/matches/2014/06/08/finland/veikkausliiga/kuopion- palloseuraoy/idrottsforeningen-kamraterna-mariehamn/1636530/ Ottelu oli Nordqvistin ainoa liigassa kaudella 2014. Hän ei pelannut liigaotteluita myöskään kaudella 2015. Syyskuussa 2015 Nordqvist oli vaihtopenkillä, kun IFK Mariehamn voitti Suomen Cupin loppuottelussa FC Interin 2–1. Ura IFK Marienhamnin ykkösmaalivahtina aukeni kauden 2018 aikana. Osan kaudesta 2018 Nordqvist oli norjalaisen FK Jervin varamaalivahtina. == Lähteet == == Aiheesta muualla == Luokka:Suomalaiset jalkapallomaalivahdit Luokka:Ahvenanmaalaiset jalkapalloilijat Luokka:Jalkapallon Suomen Cupin mestarit Luokka:Vuonna 1997 syntyneet Luokka:Elävät henkilöt
Deodoro da Fonseca

Manuel Deodoro da Fonseca (portugali ääntäminen: [mɐnuˈɛɫ deoˈdɔɾu da fõˈsekɐ]; 5. elokuuta 1827 – 23. elokuuta 1892) oli brasilialainen poliitikko ja upseeri, joka palveli Brasilian ensimmäisenä presidenttinä. Hän toimi ensin tilapäisenä ja myöhemmin kansalliskokouksen valitsemana presidenttinä sen jälkeen kun armeijan vallankaappaus syrjäytti keisari Pedro II:n ja julisti tasavallan vuonna 1889. Hän oli tehoton ja epäjohdonmukainen vallankäyttäjä ja erosi poliittisen paineen alla kaksi vuotta myöhemmin. == Lähteet == == Aiheesta muualla == Luokka:Brasilian presidentit Luokka:Vuonna 1827 syntyneet Luokka:Vuonna 1892 kuolleet
Yllätystuunaajat

Yllätystuunaajat () on yhdysvaltalainen tositelevisiosarja. Sarjassa autosuunnittelija Chip Foose tiimeineen tuunaa autovanhuksia huippukuntoon omistajilta salaa. Sarjan esittäminen alkoi yhdysvaltalaisella TLC-kanavalla 13. huhtikuuta 2004. Suomessa sarjan esittäminen alkoi Kutonen-kanavalla 4. lokakuuta 2013. Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:TLC:n televisio- ohjelmat Luokka:Discovery Channelin televisio-ohjelmat
Juryi Žaunou

Juryi Uladzimiravitš Žaunou (, łacinkaksi Juryj Uladzimiravič ŽaŭnoŭJury Uladzimeravitš Žaunou (, łacinkaksi Jury Uladzimieravič Žaŭnoŭ), ; s. 17. huhtikuuta 1981 Dobruš, Valko-Venäjän SNT, Neuvostoliitto, nykyinen Valko- Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Ufa ja on pelipaikaltaan maalivahtiJuryi Žaunou European national football teams-sivustolla , , Juryi Žaunou FIFA-sivustolla Juryi Žaunou Scoresway-sivustolla Juryi Žaunou Soccerway-sivustolla Juryi Žaunou Teams.by-sivustolla Juryi Žaunou Transfermarkt-sivustolla Juryi Žaunou UEFA-sivustolla ==Lähteet== ==Aiheesta muualla== * Juryi Žaunou FIFA- sivustolla * Juryi Žaunou National Football Teams-sivustolla * Juryi Žaunou Scoresway-sivustolla * Juryi Žaunou Soccerway-sivustolla * * Juryi Žaunou UEFA-sivustolla Luokka:Elävät henkilöt Luokka:Vuonna 1981 syntyneet Luokka:Valkovenäläiset jalkapallomaalivahdit Luokka:Venäläiset jalkapallomaalivahdit
David Musuľbes

David Vladimirovič Musuľbes (, s. 28. toukokuuta 1972 Ordžonikidze, Pohjois- Ossetian ASNT, Neuvostoliitto) on slovakialainen, aikaisemmin Venäjää edustanut, kilpauransa päättänyt vapaapainija, olympiavoittaja, maailman- ja euroopanmestari. 100–130 kilogramman painoluokissa kilpaillut Musuľbes voitti Venäjän edustajana olympiakultaa Sydneyssä 2000, kaksi maailmanmestaruutta, kaksi MM-pronssia, viisi Euroopan mestaruutta ja kolme muuta EM-mitalia. Vuonna 2008 hän edusti Slovakiaa ja voitti ensin keväällä EM-pronssia Tampereella ja loppukesästä olympiapronssia Pekingissä.Olympics at Sports- Reference.comInternational Wrestling Database == Lähteet == * David Musuľbes Bio, Stats and Results Olympics at Sports-Reference.com * Musulbes, David (SVK) International Wrestling Database === Viitteet === Luokka:Venäläiset vapaapainijat Luokka:Slovakialaiset painijat Luokka:Venäläiset olympiavoittajat Luokka:Slovakialaiset olympiamitalistit Luokka:Vuonna 1972 syntyneet Luokka:Elävät henkilöt
Garanhuns

Garanhuns on kaupunki Pernambucon osavaltiossa Koillis-Brasiliassa. Kaupungin asukasluku oli 129 408 vuonna 2010. Kaupunki sijaitsee Borboreman ylängöllä. ==Lähteet== ==Aiheesta muualla== Luokka:Pernambucon kunnat
Milan Mazáč

Milan Mazáč (s. 22. syyskuuta 1968 Bratislava, Tšekkoslovakia) on slovakialainen, aikaisemmin myös Tšekkoslovakiaa/Tšekin ja Slovakian liittotasavaltaa edustanut, kilpauransa päättänyt vapaapainija. 90–130 kilogramman painoluokissa kilpaillut Mazáč edusti Tšekkoslovakiaa useissa aikuisten arvokisoissa mitalitta. Maan hajottua hän saavutti Slovakian edustajana kolme EM-hopeamitalia. Mazáč paini myös Atlantan kesäolympialaisissa 1996.Olympics at Sports-Reference.comInternational Wrestling Database == Lähteet == * Milan Mazáč Bio, Stats and Results Olympics at Sports-Reference.com * Mazac, Milan (SVK) International Wrestling Database === Viitteet === Luokka:Tšekkoslovakialaiset vapaapainijat Luokka:Slovakialaiset painijat Luokka:Vuonna 1968 syntyneet Luokka:Elävät henkilöt
Božena Srncová

Božena Srncová (Krejcarová) (11. kesäkuuta 1925 Praha – 30. marraskuuta 1997 Praha, Tšekki) oli tšekkoslovakialainen telinevoimistelija ja olympiavoittaja. Srncová voitti joukkuekilpailusta olympiakultaa Lontoossa 1948 ja olympiapronssia Helsingissä 1952. Helsingissä hän sijoittui ottelussa 22:nneksi, yksittäisillä telineillä parhaimmillaan eritasonojapuilla 20:nneksi ja Tšekkoslovakian joukkueessa yhteisvoimistelussa kuudenneksi.Olympics at Sports-Reference.com == Lähteet == * Božena Srncová Bio, Stats and Results Olympics at Sports-Reference.com === Viitteet === Luokka:Tšekkoslovakialaiset telinevoimistelijat Luokka:Tšekkoslovakialaiset olympiavoittajat Luokka:Vuonna 1925 syntyneet Luokka:Vuonna 1997 kuolleet
Panttilainaamon autospesialistit

Panttilainaamon autospesialistit () on yhdysvaltalainen tositelevisiosarja. Sarjassa Danny Koker tiimeineen ostaa potentiaalisia myyntiartikkeleita, tuunaa autot uuteen loistoonsa ja myyvät voitolla eteenpäin. Sarjan esittäminen alkoi yhdysvaltalaisella History-kanavalla 13. elokuuta 2012. Suomessa sarjan esittäminen alkoi Jim-kanavalla 14. huhtikuuta 2014. == Aiheesta muualla == * Kotisivut * Facebook Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset tositelevisiosarjat Luokka:Historyn televisio-ohjelmat
Alena Reichová

Alena Reichová (Zámostná) (27. heinäkuuta 1933 Plzeň – 21. kesäkuuta 2011http://www.olympic.cz/www/sportovec/1817--alena-reichova-zamostna) oli tšekkoslovakialainen telinevoimistelija ja olympiamitalisti. Reichová voitti joukkuekilpailusta olympiapronssia Helsingissä 1952, joskin hänen tuloksiaan ei laskettu mukaan joukkueen yhteistulokseen. Reichová kilpaili olympiatasolla myös Melbournessa 1956, missä Tšekkoslovakia sijoittui joukkuekilpailussa viidenneksi. Yhteisvoimistelussa maan joukkue sijoittui Helsingissä kuudenneksi ja Melbournessa seitsemänneksi. Reichová kilpaili myös ottelussa kummissakin olympialaisissaan.Olympics at Sports-Reference.com == Lähteet == * Alena Reichová Bio, Stats and Results Olympics at Sports-Reference.com === Viitteet === Luokka:Tšekkoslovakialaiset telinevoimistelijat Luokka:Tšekkoslovakialaiset olympiamitalistit Luokka:Vuonna 1933 syntyneet Luokka:Vuonna 2011 kuolleet
Rikkaiden deittipalvelu

Rikkaiden deittipalvelu () on yhdysvaltalainen televisiosarja. Sarjassa Patti Stanger etsii henkilökuntansa kanssa varakkaille asiakkailleen sielunkumppania. Sarja alkoi yhdysvaltalaisella Bravo-kanavalla 22. tammikuuta 2008. Suomessa sarjan esittäminen alkoi Liv-kanavalla 6. tammikuuta 2016. Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:Bravon televisio-ohjelmat
Test Drive Off-Road 2

Test Drive Off-Road 2 on Pitbull Syndicaten kehittämä ja Accoladen julkaisema ajopeli. Peli julkaistiin PlayStation ja Microsoft Windowsille vuonna 1998. ==Lähteet== == Aiheesta muualla == * Luokka:Test Drive -pelit Luokka:Vuoden 1998 videopelit
Aljaksandr Kultšy

Aljaksandr Mikalajevitš Kultšy (, łacinkaksi Alaksandr Mikalajevič KulčyAljaksandar Mikalajevitš Kultšy (, łacinkaksi Alaksandar Mikalajevič Kulčy), ; s. 1. marraskuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija ja jalkapallovalmentaja. Hän edustaa Kazakstanin valioliigassa pelaavaa Irtysh Pavlodar ja on pelipaikaltaan keskikenttäpelaajaAljaksandr_Kultšy FIFA- sivustolla Aljaksandr Kultšy National Football Teams-sivustolla Aljaksandr Kultšy Soccerway-sivustolla Aljaksandr Kultšy Soccerway-sivustolla Aljaksandr Kultšy Transfermarkt-sivustolla Aljaksandr Kultšy Transfermarkt-sivustolla . ==Lähteet== ==Aiheesta muualla== * Aljaksandr Kultšy FIFA-sivustolla * Aljaksandr Kultšy National Football Teams-sivustolla * Aljaksandr Kultšy Soccerway-sivustolla * Luokka:Elävät henkilöt Luokka:Vuonna 1973 syntyneet Luokka:Neuvostoliittolaiset jalkapalloilijat Luokka:Valkovenäläiset jalkapalloilijat Luokka:Venäläiset jalkapalloilijat Luokka:Valkovenäläiset jalkapallovalmentajat
Test Drive Off-Road 3

Test Drive Off-Road 3 on Accoladen kehittämä ja Infogramesin julkaisema ajopeli. Peli julkaistiin PlayStation, Microsoft Windows ja Game Boy Colorille vuonna 1999. ==Lähteet== == Aiheesta muualla == * Luokka:Test Drive -pelit Luokka:Vuoden 1999 videopelit
Test Drive Off-Road

Test Drive Off-Road on Electronic Artsin kehittämä ja Accoladen julkaisema ajopeli. Peli julkaistiin PlayStation ja Microsoft Windowsille vuonna 1997. ==Lähteet== == Aiheesta muualla == * Luokka:Test Drive -pelit Luokka:Vuoden 1997 videopelit
Test Drive Off-Road Wide Open

Test Drive Off-Road Wide Open on Angel Studiosin kehittämä ja Infogramesin julkaisema ajopeli. Peli julkaistiin PlayStation 2:lle ja Xboxille vuonna 2001. Luokka:Test Drive -pelit Luokka:Vuoden 2001 videopelit
V-Rally 2

V-Rally 2 on Eden Studiosin kehittämä ajopeli. Peli julkaistiin PlayStationille vuonna 1999 ja Microsoft Windowsille ja Sega Dreamcastille vuonna 2000. Peli on julkaistu eri maissa eri nimillä. PlayStation-versio tunnetaan Euroopassa ja Japanissa nimellä V-Rally 2: Championship Edition ja Pohjois-Amerikassa Need for Speed: V-Rally 2. Windows-versio tunnetaan nimellä V-Rally 2: Expert Edition, Dreamcast-versio Euroopassa V-Rally 2: Expert Edition ja Pohjois-Amerikassa Test Drive: V-Rally. == Vastaanotto == Peli on saanut IGN:n arvostelussa arvosanaksi 8.5/10. == Lähteet == == Aiheesta muualla == * Luokka:Vuoden 1999 videopelit Luokka:V-Rally Luokka:PlayStation- pelit Luokka:Windows-pelit Luokka:Sega Dreamcast -pelit Luokka:Test Drive -pelit Luokka:Need for Speed -pelit
Test Drive 5

Test Drive 5 on Pitbull Syndicaten kehittämä ja Accoladen julkaisema ajopeli. Peli julkaistiin PlayStationille ja Microsoft Windowsille vuonna 1998. ==Lähteet== == Aiheesta muualla == * Luokka:Test Drive -pelit Luokka:Vuoden 1998 videopelit
Test Drive 6

Test Drive 6 on Pitbull Syndicaten kehittämä ajopeli. Peli julkaistiin PlayStation, Microsoft Windows, Game Boy Color ja Sega Dreamcastille vuonna . ==Lähteet== == Aiheesta muualla == * Luokka:Test Drive -pelit Luokka:Vuoden 1999 videopelit Luokka:PlayStation-pelit Luokka:Game Boy Color -pelit Luokka:Windows-pelit Luokka:Sega Dreamcast -pelit
Botswana kesäolympialaisissa 2008

Botswana osallistui Pekingin olympialaisiin vuonna 2008 12 urheilijan joukkueella, jotka osallistuivat yleisurheiluun, nyrkkeilyyn ja uintiin. Mitaleita Botswana ei saavuttanut. Luokka:Botswana olympialaisissa Luokka:Valtiot kesäolympialaisissa 2008